text: Razzia mod bordeller
  26 august 2010 kl. 15.53
  Sydøstjyllands Politi, Rigspolitiet og Skat gennemførte onsdag en razzia mod massageklinikker og bordeller i hele politikredsen.
  Myndighederne opsøgte 46 adresser og mødte 47 prostituerede. 13 af dem blev anholdt. De blev sigtet for overtrædelse af udlændingelovens bestemmelser om ulovligt arbejde.
  Otte skal have forelagt deres sag for Udlændingeservice for at få vurderet, om de skal udvises.
  Flere af kvinderne tog mod et tilbud om at møde repræsentanter fra Center Mod Menneskehandel.
   
  Skat fik 12 sager om uregistreret virksomhed. To personer mistænkes for socialt bedrageri.
  